A határozati javaslat elfogadásához 
egyszerű többség szükséges!

VI. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2024. július 30. napján 1700 órakor tartandó rendkívüli, nyilvános ülésére


Tárgy: Döntés a Zombai Római Katolikus Plébániahivatal kérelméről

Előterjesztő:  Tóth Gábor polgármester	               
Előterjesztést készítette, törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

A Zombai Római Katolikus Plébániahivatal azzal a kéréssel fordult Harc Község Önkormányzata felé, hogy a harci Szent Mihály Templom oltárának felújításához 350.000,- Ft összeggel járuljon hozzá.
Az 1824-ben épült templom állaga az utóbbi években erősen leromlott. Mivel a templom 2024-ben ünnepli fennállásának 200 éves évfordulóját, ezért a Plébánia saját forrásból és a hívek adakozásából kimeszeltette a templomot, a szentélyt vakolása is megtörtént, új csillárokat, szőnyegeket, örökmécseseket vásároltak. Emellett az oltárok restaurálását is el szeretnék végeztetni, ehhez hiányzik a fent leírt összeg.

A fentiekre tekintettel kérem a Képviselő-testületet, az előterjesztést megtárgyalni, a kérdésben döntést hozni szíveskedjen!

H a t á r o z a t i   j a v a s l a t:

…/2024. (VII.30.) önkormányzat határozat:
a Zombai Római Katolikus Plébániahivatal kérelméről 

Harc Község Önkormányzatának Képviselő-testülete a harci Szent Mihály Templom oltárainak felújításához 350.000,- Ft összeggel járul hozzá.

Határidő: azonnal
Határozatról értesül: 	Zombai Római Katolikus Plébániahivatal
Irattár
		      
Harc, 2024. július 19.
									Tóth Gábor sk.
									polgármester

